Rob Halford

**Robert John Arthur "Rob" Halford** (rođen 25. avgusta, 1951.) je englski muzičar i autor pesama, najpoznatiji kao frontmen heavy metal grupe Judas Priest. Poznat je pod nadimkom "Metal God" (Bog metala); nadimak mu je dodeljen zbog njegovog uticaja na metal, po istoimenoj pesmi Judas Priesta sa albuma *[[British Steel (album)|British Steel]]* iu 1980. Smatra se jednim od najjačih pevača u rock muzici.

## Karijera
### Judas Priest

Halford je upoznao jednog od osnivača grupe Judas Priest, Iana Hilla preko svoje sestre, koja je u to vreme bila u vezi sa Hillom. Halford se pridružio bendu kao pevač, dovodeći bubnjara Johna Hincha iz svog prethodnog benda, Hiroshima. Avgusta, 1974. bend je objavio svoj prvi singl "Rocka Rolla", pre objavljivanja albuma sa istim imenom mesec dana kasnije. Naredni albumi su bili *[[Sad Wings of Destiny]]* (1976), koji je sadržao različiti stari materijal; *[[Sin After Sin]]* (1977); i *[[Stained Class]]* i *[[Killing Machine]]* oba objavljena 1978. (poslednji je objavljen u Americi kao *Hell Bent for Leather*). Godine 1979. objavljen je album *[[Unleashed in the East]]*, koji je sniman uživo.

Godine 1980. bend je objavio *[[British Steel (album)|British Steel]]*. Pesme su bile kraće, ali su zadržale osećaj heavy metala. Naredne godine objavljen je *[[Point of Entry]]*, koji je sadržao pesmu "Heading Out to the Highway". Album iz 1982. *[[Screaming for Vengeance]]* sadržao je pesmu "You've Got Another Thing Comin'", koje je imala velikog uspega. Album *[[Turbo (album Judas Priest)|Turbo]]* je objavljen aprila 1986. tokom ere glam metala. Majak, 1988. objavljen je album *[[Ram It Down]]* sa nekim ponovno snimljenim materijalom.

U septembru, 1990. obavljen je *[[Painkiller (album Judas Priest)|Painkiller]]*, koji je izbacio sintisajzere, karakteristične za 1980-e, iz večine pesama. Osim promene u muzičkom stilu, promenio se i izgled grupe. Rob Halford se pojavio sa novim tetovažama, ukljčujući i krst Judas Prista na desnoj ruci, prsten na drugoj, kao i nekoliko na ramenima. Takođe, obrijao je glavu prvi put, tvrdeći da su ga nervirali zalisci koji su mu se pojavili.

Tokom turneje za *Painkiller* avgusta, 1991., na koncertu u Torontu, Halford je ušao na scenu na velikom Harley-Davidsonu, obučen u kožu. Međutim, dožive je nesreću i pao je sa motora i polomio nos. Nakon što je povratio svest, Halford se vratio na scenu i održao ceo koncert. Ovaj događaj Halford navodi kao jedan u nizu koji su pojačali razlike između njega i ostatka benda i konačno uslovili razilaženje. Međutim, u intervjuu za *The Gazette* iz 2007. godine rekao je: "Apsolutno nije [to uticalo da napustim grupu]. To je bila samo nezgoda."

Nakon skoro 20 godina provedenih u Judas Priestu, Halford je najavio da napušta bend, 4. jula, 1991. godine. Takođe, tužio je Sony, njihovog izdavača, zbog restriktivne prakse. Napustio je bend maja, 1992. Halford je snimio 12 studijskih i 2 koncertna albuma sa Judas Priestom tokom ovog perioda.

### Fight, 2wo i Halford
Najpre je oformio bend Fight sa bubnjarem Judas Priesta, Scottom Travisom, basistom, Jay Jay Brownom i gitaristima Brianom Tilsom i Russom Parrishom; i snimio je dva albuma između 1993. i 1995. godine: *War of Words* (1993) i *A Small Deadly Space* (1995), koji je snimljen nakon dolaska Marka Cgauseea, posle Parrishovog odlaska. Dok je prvi imao čvrst zvuk, drugi je bio mekši, što se manje dopalo njegovim fanovima.

Halford je snimio pesmu "Light Comes Out of Black" za film iz 1992. godine, *[[Buffy the Vampire Slayer (film)|Buffy the Vampire Slayer]]*. Muziku za pesmu je uradila grupa Pantera, ali nisu navedeni kao autori.

Nakon Fighta, udružio se sa gitaristom Johnom Loweryjem za projekat na koji je uticao industial zvuk, i snimali su pod nazivom 2wo.

Svojim metalskim korenima vratio se 2000. godine sa bendom Halford i albumom *Resurresction*, koji je dobio odlične kritike. Usledio je live album, 2001. godine, *Crucible*.

### Povratak u Judas Priest

Pričalo se o njegovom povratku u Judas Priest duže vreme, bar od objavljivanja albuma *Resurrection*, za koji su kritičari ocenjivali da zvuči kao Judas Priest. Halford nikada nije odbacivao tu mogućnost povratka.

Jula, 2003. Halford se vratio u svoj stari bend i objavili su *Angel of Retribution*, 2005. Uporedo sa objavljivanjem albuma, organizovana je svetska turneja, koja je bila u čast tridesetog rođendana grupe.

Godine 2008. snimili su album *[[Nostradamus (album)|Nostradamus]]*.

### Druge aktivnosti

Halford je nastupao kao vokal za Black Sabbath na tri koncerta.

Snimio je glas za video igru *[[Brütal Legend]]*, koja je objavljena oktobra, 2009.

Godine 2002. imaoje malu ulogu u filmu *[[Spun]]* u kome igra iznerviranog prodavca u seks shopu.

Halford je razvio modnu liniju, Metal God Apparel, koja treba da počne da se prodaje tokom 2010.

Pojavio se u reklami za Virgin Moble kao sveštenik.

## Privatni život

Godine 1998. Halford se outovao javnosti kao gej u intervjuu za MTV News.

This event was the subject of the song "Hats Off To Halford" by Atom And His Package (released on *Making Love*, No Idea Records, 1999).

Trenutno živi u Phoenixu u Arizoni u SAD, iako ima prebivališta i u San Diegou i u Amsterdamu, kao i u rodnom Walsallu. Iako svira nekoliko instrumenata (gitaru, harmoniku i bubnjeve), smatra da nije dovoljno dobar muzičar da bi ih izvodio na sceni.

## Diskografija
### Judas Priest
* *[[Rocka Rolla]]* (1974)
* *[[Sad Wings of Destiny]]* (1976)
* *[[Sin After Sin]]* (1977)
* *[[Stained Class]]* (1978)
* *[[Killing Machine]]* (1978) (objavljen kao *Hell Bent for Leather* u SAD, 1979)
* *[[Unleashed in the East: Live in Japan]]* (1979)
* *[[British Steel (album)|British Steel]]* (1980)
* *[[Point of Entry]]* (1981)
* *[[Screaming for Vengeance]]* (1982)
* *[[Defenders of the Faith]]* (1984)
* *[[Turbo (album Judas Priest)|Turbo]]* (1986)
* *[[Priest Live]]* (1987)
* *[[Ram It Down]]* (1988)
* *[[Painkiller (album Judas Priest)|Painkiller]]* (1990)
* *[[Angel of Retribution]]* (2005)
* *[[Nostradamus (album)|Nostradamus]]* (2008)

### Fight
* *[[War of Words]]* (1993)
* *[[Mutations (Fight album)|Mutations]]* (1994)
* *[[A Small Deadly Space]]* (1995)

### 2wo
* *[[Voyeurs (album)|Voyeurs]]* (1997)

### Halford
* *[[Resurrection (Halford album)|Resurrection]]* (2000)
* *[[Crucible (album)|Crucible]]* (2002)
* *[[Halford III: Winter Songs]]* (2009)

## Reference

## Vanjske veze

* 
* Judas Priest - zvanični sajt
* Metal God Apparel, Halford's clothing line
* Official Facebook page
* Halford's MySpace discussion group
* Interview @ Chaos Control
* Rob Halford Interview on Music Business Radio 
* glbtq profile